EkBass/fiwiki-20250220-pages-articles huggingface dataset:
Madha

Madha (myös Wadi Madha tai Wadi-e-Madhah) () on Omanin eksklaavi Yhdistyneiden arabiemiirikuntien sisällä. Madha kuuluu Musandamin alueeseen ja sijaitsee Musandamin niemimaan ja varsinaisen Omanin puolivälissä. Pinta-alaa eksklaavilla on 75 neliökilometriä ja asukkaita siellä on 2 260 (2003). Eksklaavin rajat sovittiin vuonna 1969. Madha rajautuu pohjoisessa Fujairaan, idässä Sharjahiin, kaakossa ja etelässä Fujairaan ja lännessä Ra’s al- Khaimaan. Madha sijaitsee Fujairah–Khorfakkan -tien varrella ja eksklaaviin johtaa kaksi tietä, molemmat Fujairan emiraatista. Toinen teistä johtaa New Madhan asutuskeskukseen. New Madhan lisäksi Madhassa on joitain kyliä. Toisin kuin Musandamiin mentäessä, Madhan rajoilla ei ole rajatarkastuksia. Madhan sisällä sijaitsee Yhdistyneiden arabiemiirikuntien eksklaavi Nahwa. Nahwa on osa Sharjahin emiraattia. == Lähteet == == Aiheesta muualla == *Kuvia ja tietoa Madhasta Luokka:Omanin maantiede Luokka:Enklaavit ja eksklaavit
Arthur Godfrey

Arthur Godfrey (31. elokuuta 1903 New York, New York - 16\. maaliskuuta 1983 New York, New York) radio- ja televisio-ohjelmien isäntä ja viihdyttäjä. Hänen isännöimiään ohjelmia olivat muun muassa kykyjenetsintäohjelma Arthur Godfrey's Talent Scouts, jota esitettiin radiossa 1945 - 1948 ja televisiossa 1948 - 1958 ja Arthur Godfrey and His Friends, jota esitettiin televisiossa 1949 - 1959.The Museum of Broadcast Communications: Godfrey, Arthur Arthur Godfreylla on tähti Hollywood Walk of FamellaHollywood Walk of Fame: Guide to and locations of the stars on Hollywood Boulevard ja lisäksi hän on päässyt Radio Hall of Fameen.Radio Hall of fame: Arthur Godfrey == Lähteet == Luokka:Radio Hall of Fame Luokka:Hollywood Walk of Fame Luokka:Yhdysvaltalaiset juontajat Luokka:Vuonna 1903 syntyneet Luokka:Vuonna 1983 kuolleet
Georgian Times

The Georgian Times on ensimmäinen georgialainen englanninkielinen sanomalehti, joka perustettiin 1993. Sillä on englanninkielinen verkkopalvelu. luokka:Georgialaiset sanomalehdet
Potin laivastoasema

Potin laivastoasema perustettiin Potiin Gruusiaan heinäkuussa 1941 Neuvostoliiton hallituksen päätöksellä kuukausi sen jälkeen, kun Saksa oli hyökännyt Neuvostoliittoon toisessa maailmansodassa. Mihail Kumaninin komentama tukikohta toimi osana Neuvostoliiton Mustanmeren laivastoa, ja siellä oli kaksi sukellusvenedivisioonaa, torpedovenedivisioona, rannikkovartioston divisioona, kaksi miinanraivaajaa, neljä rannikko- ja kuusi ohjuspatteristoa ja niin edelleen. Kun Saksa oli valloittanut Sevastopolin ja Novorossijskin vuonna 1942, useita hävittäjiä siirrettiin Potin tukikohtaan, joka toimi toissijaisena satamana yhdessä toisen georgialaisen satamakaupungin Batumin kanssa Mustanmeren kampanjoiden aikana. 1990-luvun alkuun mennessä Potin tukikohtaan oli siirretty useita pieniä Mustanmeren laivaston yksikköjä, mutta Neuvostoliiton romahduksen jälkeen se jäi lähes pois käytöstä. Joulukuussa 1992 Venäjä veti pois kaikki aluksensa ja ampumatarvikkeensa tukikohdasta, mutta yhden maihinnousualuksen georgialainen komentaja kieltäytyi lähtemästä ja veti mastoon Georgian lipun. Lähes samaan aikaan Georgian hallitus loi laivastoprikaatin, joka koostuu useista aluksista, merijalkaväen pataljoonasta, tykistödivisioonasta ja kommunikaatioyksiköstä. Siitä lähtien prikaatia on suurennettu ja varusteltu Nato-jäsenmaiden avustuksella.Droni, nro. 65, kesäkuu 11–13, s. 5. Teoksessa 9\. lokakuuta 1993 sodan repimän Georgian täytyi laillistaa Venäjän armeijan läsnäolo maassa ja vuokrata muiden sotilastukikohtien ohessa Potin tukikohta Venäjän laivastolle. Georgia jatkoi kuitenkin Potissa aiemmin pidettyjen alusten vaatimista itselleen osana Venäjän, Ukrainan ja Georgian välistä kiistaa Mustanmeren laivaston jakamisesta, mutta tuloksetta. Syyskuuhun 1998 mennessä Venäläiset sotilaat olivat lähteneet Potista Batumin tukikohtaan, aiemmin samana vuonna solmitun Venäjän ja Georgian välisen sopimuksen mukaisesti. Nykyisin Potissa on useita Georgian sotilaallisia laitoksia. Niihin kuuluvat Georgian merivoimien päämaja ja päätukikohta, logistiikkakeskus ja laivue sekä maavoimien jalkaväkipataljoona. Venäjän federaation asevoimat tuhosi Potin laivastoasemalla Georgian merivoimien ja rannikkovartioston aluksia. ==Katso myös== *Georgian merivoimat *Potin satama == Lähteet == luokka:Georgian asevoimat Luokka:Georgian rakennukset ja rakennelmat
Georgian merivoimat

Georgian merivoimat on perustettu 7. heinäkuuta 1993, jonka vuoksi sitä pidetään maan merivoimien vuosipäivänä. Merivoimiin kuuluu myös tukevia maavoimien yksiköitä laivaston lisäksi. Ennen elokuussa 2008 alkaneita Georgian ja Venäjän välisiä taisteluita Etelä-Ossetiasta Georgian merivoimilla oli 19 alusta, 531 henkilöä, joista 181 oli upseereita, 200 toimiupseereita, 114 asevelvollista ja 36 puolustuslaitoksen siviiliviranhaltijaa. ==Alukset http://milkavkaz.net/forum/viewtopic.php?t=35 == Elokuussa 2008 Potin laivastoasema joutui Venäjän federaation asevoimien haltuun, minkä jälkeen upotettiin tai poltettiin joitain Georgian merivoimien aluksia, muun muassa ilmeisesti ohjusveneet. ===Ohjusveneet=== * #302 Tbilisi (entinen Ukrainen merivoimien alus projekti 206MR-luokan alus), poltettu 13.8.2008 * #303 Dioskuria (entinen Ranskan merivoimien La Combattante-luokan alus, joka eli myös entinen Kreikan merivoimien alus P17 Ypoploiarchos Batsis), 22. huhtikuuta 2004 Georgialaisten lähteiden mukaan venäläiset hinasivat aluksen laivastoasemalta näkymättömiin, minkä jälkeen kuului rähjähdys. Dioskurian uskotaan uponneen räjähdyksessä 19. elokuuta 2008. 22 georgialaista sotilasta, jotka olivat yrittäneet tien tukkimalla estää venäläisiä ajamasta panssaroiduilla ajoneuvoilla alueelle, otettiin vangiksi ja kädet sekä silmät sidottuina kuljetettiin pois.http://vif2ne.ru/nvk/forum/archive/1576/1576397.htm ===Tykkiveneet=== * #301 Batumi (projekti 205P-luokan alus) ===Miinanraivaajat=== *Aeti (entinen Bundeswehrin M-1085 Minden ) ==Pelastusalukset== * #201 Iverija * #202 Kutaisi * #203 Mestia ==Rannikkovartiosto== Georgiassa rannikkovartiosto ei kuulu rajavartiostolle ja/tai sisäasiainministeriölle, vaan merivoimille. ===Vartioalukset=== * R-21 Georgi Toreli (projekti 205P-luokan alus, kuin Batumi) * R-22 Aeti, Lindau-luokan miinanraivaaja, Bundeswehrin M1085 * R-102, projekti 1400M-luokan alus, Batumin telakka, 12.7 mm kk * R-103, projekti 1400M-luokan alus, Batumin telakka, 12.7 mm kk * R-104, projekti 1400M-luokan alus, Batumin telakka, 12.7 mm kk * R-203, projekti 1400M-luokan alus, Ukrainasta 1997–1998, 12.7 mm kk * R-204, projekti 1400M-luokan alus, Ukrainasta 1997–1998, ZU-23-2 * R-205, projekti 1400M-luokan alus, Ukrainasta 1997–1998, ZU-23-2 * R-206, projekti 1400M-luokan alus, entinen R-139 (?), 12.7 mm kk * R-207, projekti 1400M-luokan alus, entinen R-518 (?), 12.7 mm kk == Lähteet == ==Aiheesta muualla== *YouTube Georgian merivoimien tuhoaminen Potin laivastoasemalla *video.mail.ru Dioskurian räjäyttäminen Merivoimat
Mia Lerssi

Mia Lerssi (s. 1972 Kööpenhamina, Tanska) on tanskalainen lasitaiteilija. Lerssi on pitänyt useita kansainvälisiä näyttelyitä muun muassa Pariisissa, Lontoossa ja Amsterdamissa. == Lähteet == == Aiheesta muualla == * * Luokka:Tanskalaiset taiteilijat Luokka:Vuonna 1972 syntyneet Luokka:Elävät henkilöt
Muduapa

Muduapa (omakielinen nimi: Pole Vitu) on mesomelanesialainen kieli, jota puhutaan Papua-Uudelle-Guinealle kuuluvassa Talasean piirissä. Muduapa on läheistä sukua balin kielelle, ja nämä kaksi voidaan luokitella saman kielen eri murteiksi. Kielellä on arviolta 7000 puhujaa, ja muita nimityksiä kielelle ovat Pole Matotoa, Tok Vitu, Vittu ja Witu. Kieltä kirjoitetaan latinalaisin aakkosin. Uusi testamentti käännettiin muduapaksi vuonna 2019. Muuta kirjoitettua materiaalia kielestä on vain vähän. == Fonologia == === Konsonantit === Bilabiaali Alveolaari Palataali Velaari Nasaali m n Klusiili Norm. p t k Prenas. mb nd ŋg Lateraali l Puolivokaali w j Lähde: === Vokaalit === Etinen Keskinen Takainen Suppea i u Puoliavoin ɛ ɔ Avoin a Kaikki vokaalit voivat esiintyä myös nasaalisina. Lähde: == Lähteet == Luokka:Papua-Uuden- Guinean kielet Luokka:Mesomelanesialaiset kielet
Projekti 206-M -luokan alukset

Projekti 206-M () oli Neuvostoliiton laivaston torpedoveneluokka. Aluksia rakennettiin vuosina 1972–1976 kaikkiaan 48 kappaletta, joista 19 vientiin. Alusten uppouma oli 190 tonnia / 260 tonnia, pituus 38,6 metriä, leveys 7,6 m / 9,6 m sekä korkeus 1,8 m / 3,3 metriä. Jälkimmäiset luvut pätevät kantosiivillä olevana.http://www.warboats.org/images/jpg/Russia/russia7.jpg Aluksessa oli kolme dieselmoottoria, joiden kunkin teho oli 4 000 – 5 000 hevosvoimaa (n. 2 941–3 676 kW), ja joiden avulla alus saavutti 48 solmun nopeuden. Alusten toimintamatka oli noin 1 450 meripeninkulmaa 14 solmun nopeudella tavanomaisesti uiden tai 600 meripeninkulmaa 37 solmun nopeudella kantosiivillä. Aseistuksen aluksessa oli neljä 533 millimetrin torpedoa, kaksi 57 mm konetykkiä tornissa ja kaksi 25 mm konetykkiä keulassa. Miehistöön kuului 21 jäsentä. ==Lähteet== Luokka:Torpedoveneet Luokka:Venäjän laivaston sotalaivat Luokka:Neuvostoliiton laivaston sotalaivat
Okilani Tinilau

Okilani Tinilau (s. 2. tammikuuta 1989) on tuvalulainen pikajuoksija. Tinilau edusti ensimmäistä kertaa olympialaisiin osallistunuttahttp://www.radioaustralia.net.au/news/stories/200808/s2331636.htm kotimaataan vuonna 2008 Pekingissä 100 metrin juoksussa. Hän jäi omassa alkuerässään viimeiseksi maansa ennätysajalla 11,48. Hän karsiutui 100 metrin alkuerissä myös Berliinin MM-kilpailuissa 2009. Daegun MM-kilpailuissa 2011 hän ei päässyt jatkoon 100 metrin karsintakierrokselta. ==Lähteet== Luokka:Tuvalulaiset pikajuoksijat Luokka:Vuonna 1989 syntyneet Luokka:Elävät henkilöt
Vincent Hancock

Vincent Hancock (s. 19. maaliskuuta 1989 Port Charlotte, Florida) on yhdysvaltalainen skeet-ampuja ja nelinkertainen olympiavoittaja. Hancock voitti skeetin olympiakultaa 2008 Pekingin olympialaisissa loppukilpailussa norjalaista Tore Brovoldia vastaan käydyn uusinnan jälkeenLoppukilpailun tulokset . Lontoon olympialaisissa 2012 Hancock voitti olympiakultaa kahden pisteen erolla tanskalaiseen Anders Goldingiin. Hancockista tuli näin ensimmäinen skeetampuja, joka on pystynyt voittamaan olympiakultaa perättäisissä kisoissa. Pariisissa 2024 Hancock voitti neljännen olympikultansa yhteistuloksella 181. Yhteistuloksessa hopeamitalisti Conner Lynn Prince ylsi tasapisteisiin mutta mitalijärjestyksen ratkaisi finaalisarjassa pudotetut kiekot. Maailmanmestaruuden Hancock voitti 2005 Lonaton MM-kisoissa. 2007 Kyproksen MM-kisoissa hän saavutti pronssia. 2005 hän voitti myös Amerikan mestaruuden. Maailmancupissa Hancock on urallaan saavuttanut neljä voittoa. Hancock pitää hallussaan niin peruskilpailun (125) kuin loppukilpailunkin (150) maailmanennätystä yhdessä Brovoldin kanssa. ==Lähteet== * Henkilökuva Pekingin olympialaisten sivuilla * ===Viitteet=== Luokka:Yhdysvaltalaiset ampujat Luokka:Yhdysvaltalaiset olympiavoittajat Luokka:Vuonna 1989 syntyneet Luokka:Elävät henkilöt
Torgeir Brandtzæg

Torgeir Torbjørn Brandtzæg (s. 6. lokakuuta 1941 Ogndal) on norjalainen mäkihyppääjä. Brandtzæg voitti Keski-Euroopan mäkiviikon kokonaiskilpailun vuosien 1964 ja 1965 vaihteessa. 1964 Innsbruckin olympialaisissa hän saavutti pronssia niin normaalimäen kuin suurmäenkin henkilökohtaisista kilpailuista. Brandtzægin ura loppui maaliskuussa 1965 Jämsän Kaipolassa Pitkävuoren hyppyrimäessä tapahtuneeseen kaatumiseen ja vakavaan loukkaantumiseen. ==Lähteet== == Aiheesta muualla == * Luokka:Norjalaiset mäkihyppääjät Luokka:Norjalaiset olympiamitalistit Luokka:Vuonna 1941 syntyneet Luokka:Elävät henkilöt
Jämsän rautatieasema

Jämsän rautatieasema () on rautatieasema Jämsän kaupungissa rataosalla Orivesi–Jyväskylä, 56 kilometrin päässä Orivedeltä. Rakennukset rakennettiin arkkitehti Jarl Ungernin tyyppipiirustuksien mukaan. 1930-luvulla Jämsään suunniteltiin rautatieyhteyttä Mäntästä sekä myöhemmin myös Riihimäen ja Hämeenlinnan suunnasta, mutta nämä jäivät toteutumatta. Asema avattiin lopulta vuonna 1950 Orivedeltä rakennetun radan valmistuessa. Seuraavana vuonna rataa jatkettiin Jämsänkoskelle, josta tuli radan pääteasema 1970-luvun lopulle saakka. Radalla oli harvakseltaan lättähattuliikennettä ja alkuvuosina myös makuuvaunuyhteys, mutta henkilöliikenne lopetettiin kokonaan vuonna 1969. Liikenne tosin aloitettiin uudelleen toukokuussa 1978, kun henkilöjunat alkoivat kulkea uutta Jämsänkoski–Jyväskylä-rataa. Jämsästä tuli nyt matkustajajunien ainoa pysähdyspaikka Oriveden ja Jyväskylän välillä. Jämsän alkuperäistä ratapihaa pidennettiin 1970-luvulla Orivesi–Jämsä-rataosan perusparannuksen yhteydessä. Ratapihalle valmistui lokakuussa 2009 lisäraide ja korkea henkilöliikenteen laituri. Aseman lipunmyynti lakkautettiin vuoden 2008 lopussa. Kaikki matkustajajunat käyttävät tällä hetkellä raidetta 2.https://www.vr.fi/cs/vr/doc/Jamsa.pdf Asemarakennus ja joukko alueen muita rakennuksia siirtyivät Senaatti-kiinteistöille vuonna 2007 eikä odotustiloja enää ole käytössä. ==Lähteet== ==Aiheesta muualla== *Museo24.fi, Jämsän rautatieasema Luokka:Keski-Suomen henkilöliikenteen rautatieliikennepaikat Rautatieasema Luokka:Jämsän liikenne
Bali (täsmennyssivu)

Bali voi viitata seuraaviin: * Bali, saari Indonesiassa * balin kieli, Balin saarella puhuttava malaijilais-polynesialainen kieli * Bali, kaupunki Intiassa Rajasthanin osavaltiossa * Bali, kaupunki Kamerunissa. * Balí, kylä Kreetan saarella Mylopótamoksen kunnassa Réthymnon alueyksikössä * Geeta Bali, oik. Harikirtan Kaur (1930–1965), intialainen näyttelijä.
Jeff Scott Soto

Jeff Scott Soto (s. 4. marraskuuta 1965 Brooklyn, New York)http://jeffscottsoto.com/home/page14/page14.html on yhdysvaltalainen laulaja. Ehkä parhaiten hänet tunnetaan laulajana Yngwie Malmsteenin kahdella ensimmäisellä albumilla. Uransa aikana Soto on Malmsteenin ja omien sooloprojektiensa lisäksi laulanut muun muassa Talisman- ja Takara-yhtyeissä sekä toiminut kitaristi Axel Rudi Pellin laulajana. Vuosina 2006–2007 hän lauloi Journey-yhtyeen kiertueilla edellisen laulajan Steve Augerin sairastuttua. Hän on myös tehnyt Prätkähiiret-piirretyn intron ja laulanut Biker Mice from Mars albumilla.Biker Mice From Mars CD heavyharmonies Viitattu 16.4.2012 Vuodesta 2017 Soto on laulanut ”superyhtye” Sons Of Apollo:ssa.Sons of Apollo, virallinen sivusto Viitattu 9.7.2018 Lisäksi Soto soittaa seuraavia instrumentteja: kitara, bassokitara, kosketinsoittimet, lyömäsoittimet, rummut ja trumpetti. ==Sooloalbumit== * Love Parade (1995) * Prism (2002) * Lost in the Translation (2004) * Beautiful Mess (2008) * Damage Control (2012) * Retribution (2017) * Wide Awake (In My Dreamland) (2020) * The Duets Collection, Vol. 1 (2021) ==Lähteet== ==Aiheesta muualla== * Jeff Scott Soton sivusto * Luokka:Yhdysvaltalaiset rocklaulajat Luokka:Vuonna 1965 syntyneet Luokka:Elävät henkilöt
Henry Murray

Henry Alexander Murray (13. toukokuuta 1893 – 23. kesäkuuta 1988) oli yhdysvaltalainen psykologi, joka työskenteli Harvardin yliopistossa. Hän kehitti laajalti psykologien käyttämän TAT-testin (Thematic Apperception Test). Hän opetti yli 30 vuotta Harvardin yliopistossa, oli perustamassa Bostonin psykoanalyyttistä yhdistystä ja kehitti persoonallisuusteorian, joka perustui tarpeisiin. Murrayn 240-sivuisessa persoonallisuusanalyysissä Adolf Hitler oli neuroottinen narsisti. Yhdysvaltojen Office of Strategic Services tilasi analyysin vuonna 1943.https://digital.library.cornell.edu/collections/nuremberg/analysis- hitlerhttps://www.motherjones.com/politics/2015/02/cia-psychological-profiles- hitler-castro-putin-saddam/ ==Lähteet== ==Kirjallisuutta== * Murray, H. A. (1938). Explorations in Personality. New York: Oxford University Press * Murray, H. A. (1940). What should psychologists do about psychoanalysis? Journal of Abnormal and Social Psychology, 35, 150–175. * OSS Assessment Staff. (1948). Assessment of Men: Selection of Personnel for the Office of Strategic Service. New York: Rinehart. Luokka:Yhdysvaltalaiset psykologit Luokka:Vuonna 1893 syntyneet Luokka:Vuonna 1988 kuolleet
Murray (joki)

Murray on joki Australian kaakkoisosassa. Sen pituus on 2 375 kilometriä, suurimman sivujoen Darlingin alkulähteeltä mitattuna 3 672 kilometriä, mikä tekee siitä Australian pisimmän joen. Murrayn alkulähde on The Pilot -nimisellä vuorella lähellä Mount Kosciuszkoa Uudessa Etelä-Walesissa, mistä se virtaa länteen Uuden Etelä-Walesin ja Victorian rajajokena laskien Lake Alexandrinan laguuniin Intian valtameressä. Suuresta valuma-alueesta huolimatta Murrayn virtaama on erittäin pieni, ja se on toisinaan kuivunut kokonaan tietyistä kohdista. Darlingin ohella merkittävimpiä sivujokia ovat Murrumbidgee ja Lachlan. == Lähteet == Luokka:Australian joet Luokka:Intian valtamereen laskevat vesistöt Luokka:Uusi Etelä-Wales Luokka:Victoria (Australia) Luokka:Etelä-Australia Luokka:Seulonnan keskeiset artikkelit
Yrjö Somersalmi

Yrjö Johannes Somersalmi (ent. Sundell, 19. heinäkuuta 1885 Helsinki – 19. huhtikuuta 1929 Helsinki) oli suomalainen oopperalaulaja ja näyttelijä. Hän työskenteli Suomalaisessa Oopperassa vuodesta 1913 kuolemaansa asti. Äänialaltaan hän oli bassobaritoni.Kotimaisia näyttämötaiteilijoita sanoin ja kuvin, sivu 299Yrjö Somersalmi, Aamulehti, 20.04.1929, nro 106, s. 3, Kansalliskirjaston digitaaliset aineistot ==Elämä ja ura== Yrjö Somersalmen vanhemmat olivat puuseppä Johan Adolf Somersalmi ja Amanda Fransiska Kourlaa. Perheeseen kuului myös Yrjöä kolme vuotta nuorempi veli, Urho Somersalmi. Vuonna 1902 perheeseen syntyi iltatähti, Aune Somersalmi. Kaikki kolme lasta tekivät uran esiintyvinä taiteilijoina. Ennen näyttelijän uraansa Yrjö Somersalmi kävi Helsingin suomalaisen reaalilyseon, toimi maanmittausoppilaana ja harjoittelijana rautatiellä. Hän suoritti Suomen Kansallisteatterin oppilaskoulun 1905–1906 ja opiskeli laulua Abraham Ojanperän, Alexandra Ahngerin ja Hermann Guran opastuksella. Hän harjoitti lauluopintojs myös ulkomailla Berliinissä, Pietarissa ja Milanossa. Somersalmi oli näyttelijänä Kansallisteatterissa 1906–1913. Hän sai esitettäväkseen vain pieniä rooleja ja oli muutoinkin tyytymätön teatteriin. Niinpä hän irtisanoi välikirjansa ja siirtyi 1913 laulajaksi Suomalaiseen Oopperaan. Siellä hän työskenteli varhaiseen kuolemaansa asti. Somersalmi kuoli huhtikuussa 1929 diabetekseen.Suomen Kansallisteatteri 1902/1917, sivu 298 Somersalmi levytti kaikkiaan 24 musiikkikappaletta vuosina 1909–1911. Niitä olivat muun muassa Oskar Merikannon Ilta tuntereilla, Itkevä huilu ja Merellä. Hän levytti myös useita kansanlauluja, kuten Pilvet on taivahalla, Poijat ne kulkoo ja Tukkilaisten laulu Kemijärveltä. Vuonna 1910 Somersalmi levytti yhdessä tulevan kälynsä Aili Rosvallin kanssa laulun Pilven veikko. ===Näyttämötehtäviä=== Yrjö Somersalmen oopperatehtäviä olivat muun muassa Kullervon nimiosa, Köysti (Pohjalaisia), Basilio (Sevillan parturi), Mefisto (Faust) ja Scarpia (Tosca). Kansallisteatterissa hän näytteli sivuosia muun muassa kappaleissa Hevospaimen ja Eerik XIV.Suomen Kansallisteatteri 1902/1917, sivut 131 ja 284 ==Elokuvaura== Somersalmi oli yksi mykkäkauden tunnetuimmista suomalaisista näyttelijöistä. Hänen ensimmäinen elokuvaroolinsa oli Myrskyluodon kalastajan (1924) Toivo Ström. Hänet nähtiin kaikkiaan viidessä elokuvassa, kuten Pohjalaisissa (1925), jossa hänen roolinaan oli Karjanmaan Köysti. Somersalmen viimeiseksi rooliksi jäi santarmipäällikkö elokuvassa Muurmanin pakolaiset (1927). ==Filmografia== *Myrskyluodon kalastaja (1924) *Suvinen satu (1925) *Pohjalaisia (1925) *Murtovarkaus (1926) *Muurmanin pakolaiset (1927) ==Lähteet== *Kotimaisia näyttämötaiteilijoita sanoin ja kuvin, Kustannusliike Opas, Viipuri 1930 *Koskimies, Rafael: Suomen Kansallisteatteri 1902/1917, Kustannusosakeyhtiö Otava 1953 ===Viitteet=== ==Aiheesta muualla== * *Äänitearkisto *Meteli.net Luokka:Suomalaiset bassobaritonit Luokka:Suomalaiset näyttelijät Luokka:Vuonna 1885 syntyneet Luokka:Vuonna 1929 kuolleet
Virelai

Virelai oli keskiajan ranskalaisen runouden ja laulun muoto. Tunnettuja säveltäjiä olivat muiden muassa Guillaume de Machaut, Jehan de Lescurel ja Guillaume Dufay. Virelai kuului keskiajan Ranskassa yleisimpiin runous- ja laulutyyleihin yhdessä balladin ja rondeaun kanssa. Nykyäänkin tunnettu esimerkki lajista on Machaut'n "Douce Dame Jolie". Luokka:Keskiajan musiikki Luokka:Runous Luokka:Ranskan musiikki
Rondeau

Rondeau oli keskiajan Ranskassa yleistynyt runotyyli ja siihen sovitettu laulutyyli. Se oli yleisimpiä lajeja balladin ja virelain ohella. Englanninkielisen version, roundelin, teki tunnetuksi runoilija Algernon Charles SwinburneAlgernon Charles Swinburne, Encyclopaedia Britannica romantiikan aikakaudella.Algernon Charles Swinburne, A Century of Roundels. ==Lähteet== Luokka:Keskiajan musiikki Luokka:Runous Luokka:Ranskan musiikki
Vladimir Alatortsev

Vladimir Aleksejevitš Alatortsev (14. toukokuuta 1909 – 13. tammikuuta 1987) oli venäläinen shakinpelaaja ja suurmestari. Alatortsev sijoittui toiseksi Mihail Botvinnikin jälkeen shakin neuvostoliitonmestaruuskilpailuissa vuonna 1933 sekä jakoi kolmesti kaupungin mestaruuskilpailun voiton: Pietarissa 1933–1934, Moskovassa 1936 ja Moskovassa 1937. Hän myös voitti ammattiliittojen shakkimestaruuden vuonna 1938. Shakkimenestyksestään huolimatta Alatortsev tunnetaan paremmin kirjailijana ja turnausjärjestelijänä. Alatortsev julkaisi kirjan Problemy sovremennoi teorii šahmat, joka käsitteli shakin kehitystä Philidorin ajoista moderniin shakkiin. ==Lähteet== ==Aiheesta muualla== * Luokka:Venäläiset shakinpelaajat Luokka:Shakin suurmestarit Luokka:Venäläiset shakkikirjailijat Luokka:Vuonna 1909 syntyneet Luokka:Vuonna 1987 kuolleet
Shakin SM-liiga

Shakin SM-liiga on suomalainen shakin pääsarja. Ensimmäisen kerran SM-liiga järjestettiin kaudella 1974–1975, jolloin se oli cup- muotoinen.http://www.shakki.net/pelaaminen/turnaukset/liigahistory.html Kaudella 2023–2024 liigassa oli mukana 12 joukkuetta. Otteluita pelattiin 11, eli kaikki joukkueet pelasivat kerran toisiaan vastaan. Jokaisessa ottelussa pelaa molemmista joukkueista kahdeksan pelaajaa. Kaudella 2023-2024 SM- liigasta putosi suoraan kaksi joukkuetta ilman karsintoja (Gambiitti ja MatSK 2). 1\. divisioonaa pelataan kahdessa lohkossa, joiden voittajat nousevat liigaan. Kaudella 2023-24 Suomen mestaruuden voitti Helsinki Street Chess toisen kerran peräkkäin. ==Joukkueet kaudella 2024–2025== *Aatos, Helsinki *Etelä-Vantaan Shakki (EtVaS), Vantaa *Helsinki Street Chess (HSC), Helsinki *Helsingin Shakkiklubi (HSK), Helsinki *Jyväs-Shakki (JyS), Jyväskylä *Lahden Shakki (LahS), Lahti *Matinkylän Shakkikerho (MatSK), Espoo *Raahen Linnoitus (RaahLi), Raahe *Salon Shakkikerho (SalSK), Salo *Tammer-Shakki (TammerSh), Tampere *Turun Työväen Shakkikerho (TuTS), Turku *Vammalan Shakkikerho (VammSK), Sastamala ==SM-liigan mitalistit== Kausi Voittaja Toinen Kolmas 1974-75 SSK KS -58 Gambiitti* 1975-76 Gambiitti* HSK SSK 1976-77 Gambiitti* HSK SSK 1977-78 SSK HSK Gambiitti* 1978-79 SSK Kaleva HSK 1979-80 SSK TSY Gambiitti* 1980-81 Gambiitti* TSY PSY 1981-82 HSK SSK PSY 1982-83 TSY Gambiitti* KS -58 1983-84 MatSK SSK SKF 1984-85 MatSK SKF PSY 1985-86 SKF MatSK PSY 1986-87 PSY KSY MatSK 1987-88 MatSK SKF TuTS 1988-89 HSK KSY SKF 1989-90 SKF MatSK HSK 1990-91 MatSK KSY EtVaS 1991-92 SKF EtVaS MatSK 1992-93 MatSK EtVaS Taraus 1993-94 Taraus SKF HSK 1994-95 Taraus KSY SKF 1995-96 EtVaS Taraus KSY 1996-97 EtVaS Ilves Taraus 1997-98 HSK TuTS EtVaS 1998-99 EtVaS Taraus KSY 1999-2000 Taraus Garde HSK 2000-01 Garde JoeSK HSK 2001-02 JoeSK Taraus MatSK 2002-03 JyS JoeSK Garde** 2003-04 Garde** MatSK JyS 2004-05 JyS MatSK TuTS 2005-06 JoeSK MatSK Velhot 2006-07 TammerSh (Opus) MatSK Velhot 2007-08 MatSK TammerSh (Opus) HSK 2008-09 EtVaS SalSK TammerSh 2009-10 EtVaS TammerSh Aatos 2010-11 TammerSh Aatos Velhot 2011-12 TammerSh Velhot MatSK 2012-13 Velhot TammerSh SalSK 2013-14 Velhot MatSK JyS 2014-15 TammerSh MatSK Aatos 2015-16 TammerSh SalSK MatSK 2016-17 TammerSh MatSK EtVaS 2017-18 SK ComeOn Aatos MatSK 2018-19 SK ComeOn TammerSh SalSK 2019-20 TammerSh TuTS JyS 2020-22 VammSK JyS MatSK 2022-23 HSC JyS VammSK 2023-24 HSC MatSK TuTS Garde oli vuoteen 1998 nimellä Gambiitti. Garde pelasi nimellä Gaia 2002-2004. ==Katso myös== *Shakki Suomessa *Luettelo suomalaisista shakkiseuroista *Shakin I divisioona *Shakin II divisioona *Shakin III divisioona ==Aiheesta muualla== *SM-kilpailun pysyväismääräykset *SM-LIIGA * SARJAKAUSI 2008-09 *Seurajoukkueiden SM-kilpailu, kausi 2008-2009 *SM-kirlailun erikoismääräykset kaudelle 2008 – 2009 ==Lähteet== Luokka:Shakki Suomessa
Empty World Excursion

__NOTOC__ Empty World Excursion on ShamRainin ensimmäinen studioalbumi, joka julkaistiin vuonna 2003. Se nauhoitettiin Black Loungessa, Studio Livsfarassa ja Forest Field Studiossa heinä–elokuussa 2003. Albumin miksasi Jani Heimala ja ShamRain Forest Field Studiossa elokuussa 2003. == Kappaleet == Kaikki kappaleet säveltänyt Matti Reinola & Shamrain sekä sanoittanut Matti Reinola, ellei toisin mainittu. # # # # # # # # # == Arvostelut == * Desibeli.net: Desibeli.net: Levyarvio == Lähteet == Luokka:Vuoden 2003 esikoisalbumit Luokka:ShamRainin albumit
Albino

Albino tarkoittaa tehtäväshakissa ongelmaa, jossa valkean sotilas on alussa aloitusruudussaan ja tekee ratkaisussa tai houkutuksissa jokaisen neljästä mahdollisesta siirrostaan: etenemisen yhden tai kahden askeleen verran ja lyönnit molemmille sivuille. Diagrammin tilanteessa valkean pitää matittaa kahdella siirrolla. Oikean aloitussiirto on Rb1, joka uhkaa mattia Ta3#. Musta voi puolustautua neljällä eri tavalla, ja jokainen tapa johtaa erilaiseen mattiin: *1...Lb3 2.cxb3# *1...Ld3 2.cxd3# *1...Lb5 2.c3# *1...Ld5 2.c4# ==Lähteet== ==Aiheesta muualla== *Albino Muutama albinotehtävä Luokka:Tehtäväshakki
When the Night Falls

When the Night Falls on Agnes Pihlavan 27. syyskuuta 2006 julkaistu debyyttialbumi. Albumille kappaleita ovat säveltäneet muun muassa Lordin Mr. Lordi, Europen Joey Tempest ja Sonata Arctican Tony Kakko. Albumi nousi Suomen virallisen listan sijalle 8. Albumilta julkaistiin singlet "I Thought We Were Lovers", "Danger in Love" ja "Change". Singleistä ensimmäinen oli pienoinen hitti, mutta kaksi muuta jäivät useiden soittolistojen ulkopuolelle. == Kappaleet == # Bleed - 3.42 (säv. Rauli Eskolin, Erno Laitinen, san. Rauli Eskolin) # When The Night Falls - 4.00 (säv. ja san. Kimmo Blom, Tuomas Heikkinen) # I Thought We Were Lovers - 3.23 (säv. ja san. Kimmo Blom, Tuomas Heikkinen) # Change - 4.06 (säv. ja san. Chris Braide, Joey Tempest, Luke Morley) # Evil Empire - 3.59 (säv. ja san. Rauli Eskolin) # Danger In Love - 3.45 (säv. ja san. Mr. Lordi, Tracy Lipp) # Closed The Gates - 4.17 (säv. Rauli Eskolin, Tony Kakko, san. Tony Kakko) # Heartache - 3.32 (säv. ja san. Lauri Holopainen, Tommi Tikka) # Just A Number - 3.21 (säv. ja san. Axel Johansson, Kid Crazy, D. Martel) # Ghost In My Heart - 3.41 (säv. ja san. Mika Toivanen, Steven Stewart) # Who Would Ever Let A Love Like This Go - 4.20 (säv. ja san. Jez Ashurst, Bobby Huff) == Kokoonpano == * Agnes Pihlava – laulu * Mikko Sirén – rummut * Tuomas Wäinölä – kitara * Lauri Porra – basso * Sami Ojala – rummut * Aki Trygg – kitara == Arvostelut == * Dome.fi: negatiivinenDome.fi: Levyarvio * Imperiumi.net: Imperiumi.net: Levyarvio == Lähteet == Luokka:Vuoden 2006 esikoisalbumit Luokka:Agnesin albumit
Someplace Else

__NOTOC__ Someplace Else on ShamRainin toinen studioalbumi, joka julkaistiin vuonna 2005. Se nauhoitettiin Studio Genessa, Akun Tehtaalla ja Blue Roomissa joulukuun 2004 ja huhtikuu 2005 välisenä aikana. Albumin miksasi Ari Laurila ja ShamRain Studio Genessa. Levyn julkaisi Firebox Records == Kappaleet == Kaikki kappaleet säveltänyt Matti Reinola ja Mika Tauriainen sekä sanoittanut Matti Reinola, ellei toisin mainittu. # # # # # # # # # == Arvostelut == * Desibeli.net: Desibeli.net: Levyarvio * Soundi: Soundi: Levyarvio == Lähteet == Luokka:Vuoden 2003 albumit Luokka:ShamRainin albumit
Gott och blandat

Gott och blandat on ruotsalaisen Caramell-yhtyeen ensimmäinen albumi, joka julkaistiin vuonna 1999. Albumin nimi perustuu makeistyyppiin. == Kappaleet == # # # # # # # # # # # # # Luokka:Vuoden 1999 esikoisalbumit Luokka:Ruotsalaiset popalbumit Luokka:Ruotsalaiset elektronisen musiikin albumit
Florian Schwarthoff

Florian Schwarthoff (s. 7. toukokuuta 1968 Dortmund, Länsi-Saksa) on saksalainen entinen aitajuoksija. Hänen paras saavutuksensa on pronssimitali Atlantan kesäolympialaisissa 1996 110 metrin aitajuoksussa. Hänen oma ja Saksan ennätys kyseisellä matkalla on 1995 juostu 13,05 sekuntia. Schwarthoff on 201 cm pitkä ja hän onkin pisin aitajuoksun olympiamitalin voittanut urheilija. ==Henkilökohtaiset ennätykset== *100m - 10,57 (1996) *200m - 20,86 (1991) *110 metrin aitajuoksu - 13,05 (1995) - Saksan ennätyshttp://www.leichtathletik.de/dokumente/ergebnisse/images/ewige_dlv_bestenliste.pdf *Pituushyppy - 769 (1986) ==Saavutukset== Vuosi Kilpailu Paikka Tulos 1989 Universiadit Duisburg, Saksa 3 1990 Euroopan-mestaruuskilpailut Split, Jugoslavia 9 1991 Maailmanmestaruuskilpailut Tokio, Japani 7 1992 Kesäolympialaiset Barcelona, Espanja 5 1993 Maailmanmestaruuskilpailut Stuttgart, Saksa 5 1994 Euroopan-mestaruuskilpailut Helsinki, Suomi 2 1996 Kesäolympialaiset Atlanta, Yhdysvallat 3 1997 Maailmanmestaruuskilpailut Ateena, Kreikka 4 == Lähteet == * Luokka:Saksalaiset olympiamitalistit Luokka:Saksalaiset pika-aitajuoksijat Luokka:Vuonna 1968 syntyneet Luokka:Elävät henkilöt
Danger in Love

Danger in Love on Agnes Pihlavan single vuodelta 2006. Se on toinen singlejulkaisu hänen When the Night Falls-albumiltaan. Kappaleen on säveltänyt ja sanoittanut Mr. Lordi. Kappale oli alun perin tarkoitettu Lordin esittämäksi The Arockalypse-albumille. Kappale kuitenkin jäi levyttämättä ja se annettiin Agnesin esitettäväksi. == Kappaleet == # Danger in Love Luokka:Vuoden 2006 kappaleet Luokka:Agnes Pihlavan kappaleet
I Thought We Were Lovers

I Thought We Were Lovers on Agnes Pihlavan single vuodelta 2006. Se on ensimmäinen singlejulkaisu hänen When the Night Falls-albumiltaan. Samalla se on Pihlavan ensimmäinen single. Kappaleen ovat tehneet Tuomas Heikkinen (Leverage) ja Kimmo Blom. == Kappaleet == #I Thought We Were Lovers Luokka:Vuoden 2006 kappaleet Luokka:Agnes Pihlavan kappaleet
Peer Gynt (täsmennyssivu)

Peer Gynt voi tarkoittaa seuraavia: *Peer Gynt, Henrik Ibsenin teos *Peer Gynt (näytelmämusiikki), Edvard Griegin sävellys Ibsenin teokseen *Peer Gynt (baletti), John Neumeierin baletti Alfred Schnittken musiikkiin Sillä voidaan viitata myös seuraaviin: * Peer Günt, suomalainen hard rock -yhtye * Peer Günt (albumi), saman nimisen yhtyeen albumi
John Abi Chedid

John Abi Chedid (s. 2. maaliskuuta 1984) on libanonilainen lentopalloilija, joka pelaa tällä hetkellä Keski-Savon Paterin riveissä, SM-liigassa. Hän on edustanut Paterin joukkuetta kaudesta 2007 lähtien. Chedid hankittiin kaudella 2007 Paterin SM-liigasta tippuneeseen joukkueeseen. Hän oli yksi seitsemästä ulkomaalaispelaajasta, joiden tavoite oli nostaa Keski-Savon lentopalloylpeys takaisin lentopallon SM-liigaan. Chedid pelasi joukkueen kanssa vahvan kauden, ja Pateri nousi SM-liigaan häviämättä peliäkään koko kauden aikana. Chedid jatkoi kauden jälkeen sopimusta Paterin kanssa vuodella. Urallaan hän on voittanut useita Libanonin mestaruuksia, sekä hänet on valittu kotimaansa pääsarjan parhaimmaksi pelaajaksi useasti. Ensimmäisen kerran hänet valittiin liigan parhaimmaksi pelaajaksi jo 17-vuotiaana nuorukaisena. Hänet on myös juniori-ikäisenä valittu maansa parhaimmaksi junioripelaajaksi. Luokka:Libanonilaiset lentopalloilijat Luokka:Vuonna 1984 syntyneet Luokka:Elävät henkilöt
Change (Agnes Pihlavan kappale)

Change on Agnes Pihlavan single vuodelta 2007. Se on kolmas ja viimeinen singlejulkaisu hänen albumiltaan When the Night Falls. Luokka:Vuoden 2006 kappaleet Luokka:Agnes Pihlavan kappaleet
Al-Duha

Al-Duha (, ) on Koraanin 93. suura ja sisältää 11 jaetta. Perinteisen islamilaisen tulkinnan mukaan suura puhuu Muhammedista, mutta kyse voisi olla myös Mooseksesta, joka löydetään kaislaveneestä Niilissä. == Valaformula (1–2) == Useat varhaiset suurat alkavat muutaman säkeen pituisella valalla. Keskipäivän suurassa valaformula kuuluu: "Kautta keskipäivän ja yön, kun se hiljenee!" Jaakko Hämeen-Anttilan mukaan suurissa esiintyvä vannominen olisi saanut esikuvansa ennustajien harrastamasta vannomisesta. == Jumala ei hylännyt (3–11) == Jae 3 kuuluu Hämeen- Anttilan suomentamana: Ei Herra ole sinua hylännyt eikä vihaa sinua. Koraanin selityskirjallisuuden mukaan suura kertoo siitä, miten Muhammedin saamat ilmestykset lakkasivat tietyssä vaiheessa ja Muhammed joutui pakanoiden pilkkaamaksi. Keskeytys johtui kuitenkin ainoastaan Muhammedin talossa majailevasta koirasta, ja kun tämä saatiin pois, ilmestykset jatkuivat uudestaan ja nimenomaan suuralla 93. Seuraavat jakeet puhuvat henkilöstä, joka löytyy orpona, harhailevana ja köyhänä, mutta josta tulee lopulta Herran armosta rikas. Hämeen-Anttilan mukaan myös länsimaisella tutkijalla on suuri kiusaus nähdä tässä viittaus Muhammediin. K-H.Ohlig katsoo, että teksti saattaisi viitata Muhammediin, jonka isän ja äidin kerrotaan kuolleen varhain. Hän kuitenkin uskoo, että henkilö on Mooses, joka löydettiin orpona kaislaveneestä ja otettiin faaraon hoviin löytölapseksi ("Eikö hän löytänyt sinua köyhänä ja tehnyt sinusta rikkaan?"). Muhammed esiintyy Koraanissa vain 4 kertaa, kun taas Mooses mainitaan jopa 136 kertaa. == Katso myös == * Islam * Koraani * Muhammed * Suura == Lähteet == * * ===Viitteet=== Luokka:Suurat
Hermann Albrecht

Hermann Albrecht (1915 – 1982) oli saksalainen tehtäväshakkilaatija, journalisti ja kansainvälinen tehtäväshakin tuomari. Vuoteen 1980 mennessä Albrechtillä oli koossa noin 80 000 kaksisiirtoisen tehtävän kokoelma. ==Lähteet== Luokka:Saksalaiset tehtäväshakin laatijat Luokka:Vuonna 1915 syntyneet Luokka:Vuonna 1982 kuolleet
Al-Šarh

Al-Šarh (, ) on Koraanin 94. suura. Se sisältää 8 jaetta. == Teksti == Suura kuuluu Ahsen-Bören suomennoksen mukaan seuraavasti:Koraani, 1942 # Emmekö Me ole avartanut rintaasi? # Emmekö ole sinulta ottanut pois kuormasi, # joka raskaana painoi hartioillasi, # ja korottanut sinun arvoasi? # Totisesti, helpotus seuraa vastuksia, # ja vastoinkäymistä seuraa huojennus. # Kun siis olet vapaa työstä, rukoile ahkerasti # ja palvele Herraasi koko sydämestäsi. == Sisältö == Muun muassa Jaakko Hämeen-Anttilan mukaan Muhammedin elämäkerran monet tapahtumat on luotu Koraanin tekstien pohjalta, joita sitten kehämäisesti käytetään todisteina Muhammedin elämänvaiheista.Hämeen-Anttila 2006, s. 41; Hämeen-Anttila, 2008, s. 174; Ernst 2011, s. 67 Suurassa 94 esiintyvä "rinnan avaaminen" esiintyy Ibn Ishaqin 700-luvun Muhammed- elämäkerrassa kertomuksena, jossa kaksi valkoisiin pukeutunutta miestä avaa Muhammedin rinnan ja poistavat sydämestä mustan palasen, minkä jälkeen he pesivät Muhammedin sydämen kultamaljassa olevalla lumella. Ibn Hisham, 1999, s. 40Hämeen-Anttila, 2008, s. 215 Islaminuskossa suura tulkitaan kertomuksena Muhammedista, mutta teksti itsessään ei viittaa siihen. Maininta "arvon korottamisesta" on antanut aiheen tulkita Muhammedin lähtökohtien olleen köyhistä oloista. == Lähteet == * * * * * * === Viitteet === Al-Sarh
Nekrofobia

Nekrofobia on kuoleman tai kuolleiden asioiden sairaalloinen pelko eli fobia, esimerkiksi ruumiiden pelko. Nekrofobia voi olla myös kuolemaan viittaavien asioiden pelko, esimerkiksi ruumisarkkujen ja hautojen pelko. ==Tanatofobia== Nekrofobiaa muistuttava tila on tanatofobia. Se on ahdistus, joka johtuu henkilön tietoisuudesta siitä, että hän tulee kerran kuolemaan. Tämän takia tanatofobiaa ei nimestään huolimatta luokitella lääketieteellisessä mielessä fobiaksi. Luokka:Fobiat
Lee Bong-ju

Lee Bong-Ju (s. 11. syyskuuta 1970) on eteläkorealainen maratonjuoksija. Leen paras saavutus on hopeamitali Atlantan kesäolympialaisissa 1996. Hän hävisi voittajalle, Etelä-Afrikan Josia Thugwanelle, vain kolme sekuntia. Tuo ero on kaikkien aikojen pienin voittomarginaali maratonjuoksussa olympiatasolla. == Lähteet == * Luokka:Eteläkorealaiset olympiamitalistit Luokka:Eteläkorealaiset kestävyysjuoksijat Luokka:Vuonna 1970 syntyneet Luokka:Elävät henkilöt
Mäntysirkku

Mäntysirkku (Emberiza leucocephalos) eli aiemmalta nimeltään taigasirkku on sirkkujen sukuun kuuluva siperialainen varpuslintulaji. == Koko ja ulkonäkö == Linnun pituus on 16–17,5 cm eli se on suunnilleen keltasirkun kokoinen. Mäntysirkku muistuttaa käyttäytymiseltään ja olemukseltaan keltasirkkua, jonka kanssa se risteytyy Länsi-Siperiassa. Juhlapukuisen koiraan pää ja kurkku ovat ruskeat, päälaella on valkoinen, mustien raitojen rajaama juova ja poskella on valkoinen laikku. Selkäpuoli on ruskea, mustaviiruinen. Yläperä on punaruskea. Alapuolen höyhenpuku on valkoinen epäselvin tummin viiruin. Tukeva nokka on harmaa. Naaras ja nuori lintu ovat alapuolelta viiruisia, eikä niiden puvussa esiinny lainkaan keltaista. Maastossa niitä on hyvin vaikea erottaa naaraspukuisista keltasirkuista. Vanhoilla linnuilla on täydellinen sulkasato kesällä, jonka jälkeen ne voidaan erottaa nuorista linnuista tuoreen höyhenpuvun perusteella. Svensson, Lars 1997: Euroopan varpuslinnut - sukupuolen ja iän määritys. - Lintutieto. Jyväskylä. ISBN 951-95560-8-7 == Levinneisyys == Mäntysirkku elää ja lisääntyy Siperiassa sekä muualla Kaukoidässä. Se on muuttolintu, joka talvehtii Intian pohjoisosissa ja eteläisessä Kiinassa. Lajin kanta on elinvoimainen ja lintu on monin paikoin runsaslukuinen. Euroopassa sitä tavataan vain harvoin. Suomessa se oli tavattu 9 kertaa vuoden 2006 loppuun mennessä, ensihavainnon ollessa 4.11.1968 Lemlandin Lågskärillä.http://www.birdlife.fi/havainnot/rk/rk-data5.shtml Rariteettikomitea == Elinympäristö == Pesii harvakasvuisissa metsissä, lähinnä mäntymetsissä, metsänreunoissa sekä samantyyppisissä paikoissa kuin keltasirkku. == Lisääntyminen == Pesä on maassa. Munamäärä vaihtelee neljän ja kuuden välillä. == Ravinto == Mäntysirkku on siemensyöjä. Poikasia ruokitaan myös hyönteisillä ja muilla pienillä selkärangattomilla. == Lähteet == Luokka:Sirkut
Al-Bayyina

Al-Bayyina (, ) on Koraanin 98. suura. Se sisältää 8 jaetta.Koraani, 1942 == Sisältö == Suura kertoo, että monijumalaiset ja "kirjan väestä" ne , jotka eivät usko, eivät lopettaneet ennen kuin saivat Jumalan lähettilään lukeman selkeän todistuksen. Heitä käskettiin uskomaan yksin Jumalaan, pitämään rukoukset ja antamaan almuveroa. (Tämä luettelo sisältää islamin viidestä pilarista kolme.) Ne monijumalaisista ja kirjan väestä, jotka eivät käänny islamiin, joutuvat Helvetin tuleen, mutta muiden palkkana ovat Eedenin puutarhat, joiden notkelmissa virtaa puroja. Koraani, 1995 == Lähteet == * * * === Viitteet === Luokka:Suurat
Al-Zalzala

Al-Zalzala (, ) on Koraanin 99. suura. Se sisältää 8 jaetta. == Teksti == Suura kuuluu Ahsen-Bören suomennoksen mukaan seuraavasti:Koraani, 1942 # Kun maa järkkyy omasta järinästään, # kun se purkaa esiin kuormansa # ja kun ihminen kysyy: »Mikä sitä vaivaa?» # sinä päivänä on se sanova sanomansa, # kun Herrasi on antanut siihen käskyn; # sinä päivänä astuvat (kuolleet) ihmiset esiin erilaisissa ryhmissä näkemään tekojaan. # Silloin se, joka on tehnyt hyvää hiukkasenkin verran, on sen näkevä, # ja se, joka on tehnyt pahaa hiukkasenkin verran, saa sen havaita. == Sisältö == Jaakko Hämeen-Anttilan mukaan suura on identtinen 600-luvulla eläneen al-Khansan (k. 630 jälkeen) Encyclopaedia Britannica kirjoittaman runon kanssa. Hämeen-Anttila tulkitsee asian niin, että al-Khansa on lainannut Koraania. Hämeen-Anttila, 2008, s. 221 == Lähteet == * * * === Viitteet === Luokka:Suurat
Lev Alburt

Lev Osypovytš Alburt (; s. 21. elokuuta 1945 Orenburg, Venäjä) on yhdysvaltalainen, alkuaan neuvostoliittolainen shakinpelaaja ja shakin suurmestari. Alburt toimi aiemmin opettajana Odessassa. Hän voitti shakin ukrainanmestaruuden vuonna 1974 ja oli parhaillaan viides shakin neuvostoliitonmestaruuskilpailuissa. Hän sai kansainvälisen mestarin arvon 1976 ja suurmestarin arvon vuonna 1977. Vuonna 1979 Alburt haki turvapaikkaa Israelin Bonnin lähetystöstä ja loikkasi Yhdysvaltoihin. Alburt pelasi Yhdysvaltain ensimmäistä pöytää jo Maltan shakkiolympialaisissa vuonna 1980. Alburt on voittanut shakin yhdysvaltainmestaruuden kolmesti, vuosina 1984, 1985 ja 1990. Hän on myös tuottelias shakkikirjailija. ==Lähteet== ==Aiheesta muualla== * * Luokka:Shakin suurmestarit Luokka:Shakin Ukrainan-mestarit Luokka:Shakin Yhdysvaltain-mestarit Luokka:Ukrainalaiset shakinpelaajat Luokka:Yhdysvaltalaiset shakinpelaajat Luokka:Vuonna 1945 syntyneet Luokka:Elävät henkilöt
Al-Dhariyat

Al-Dhariyat (, ) on Koraanin 51. suura. Se sisältää 60 jaetta.Hämeen-Anttila, 2008, s. 164 == Teksti == Suuran alku kuuluu Ahsen-Bören suomennoksen mukaan seuraavasti:Koraani, 1942 # Katso niitä, jotka tuhlaavat hajalle viskoen, # niitä, jotka taakkaa kantavat, # niitä, joiden kulku on kevyttä, # niitä, jotka jakelevat määräyksiä. # Se, millä teitä uhataan, on totista totta, # ja tuomion täytyy totisesti tulla. == Sisältö == Suuran alussa on kaksi valaformulaa, joissa uhataan tuomiopäivällä. Sitä käsitellään tarkemmin jakeissa 10–19. Jakeessa 17 puhutaan Jumalan palvelemisesta yöllä ("nukkuivat vain hetken yössä"). Vihjeitä tällaisesta tavasta on muuallakin Koraanissa. Jakeessa 73:1–4 sanotaan: ”Sinä kääriytynyt, ole jalkeilla suuri osa yötä, puolet tai hiukan vähemmän tai hiukan enemmän ja lue Koraania ääneen”. Myös suura 52: 48–49 (Al-Tur) puhuu vuorokauden ympäri tapahtuvasta rukoilusta. Jakeet 20–23 kertovat Jumalan tunnusmerkeistä luonnossa. Jakeet 24–37 kertovat Abrahamista ja 38–46 Mooseksesta ja Jumalan tuomion saaneista kansoista. Jakeet 47–51 puhuvat Jumalan töistä ja hänen asettamastaan selkeästä varoittajasta. Muslimit tulkitsevat tämän tarkoittavan Muhammedia, mutta varoittajan nimeä ei mainita. Jakeet 52–60 ovat polemiikkia uskottomia vastaan ja muistutetaan tuomiopäivästä. == Lähteet == * Hämeen-Anttila, Jaakko: Islamin käsikirja. Helsinki: Otava, 2004. ISBN 951-1-18669-8. * Hämeen- Anttila, Jaakko: Koraanin selitysteos. Helsinki: Basam Books, 2008. ISBN 952-9842-15-5. * Koraani - opastus ja johdatus pahan hylkäämiseen ja hyvän valitsemiseen. Z.I. Ahsen Böre, 1942. Teoksen verkkoversio. === Viitteet === Luokka:Suurat
Calvin Davis

Calvin Davis (2. huhtikuuta 1972 Eutan, Alabama – 1. toukokuuta 2023https://arkansasrazorbacks.com/olympic-medalist-razorback-multiple-ncaa- champion-calvin-davis-passes/) oli yhdysvaltalainen yleisurheilija, jonka päälaji oli 400 metrin aitajuoksu. Davis voitti pronssia Atlantan kesäolympialaisissa 1996 400 metrin aitajuoksussa. Davisin ennätys aidatulla ratakierroksella oli 47,91 ja sileällä matkalla 45,04. == Lähteet == *http://www.usatf.org/athletes/bios/oldBios/2002/Davis_Calvin.asp ===Viitteet=== Luokka:Yhdysvaltalaiset olympiamitalistit Luokka:Yhdysvaltalaiset 400 metrin aitajuoksijat Luokka:Vuonna 1972 syntyneet Luokka:Vuonna 2023 kuolleet
Yusuf

thumb|Joosef Egyptissä isänsä Jaakobin ja veljiensä kanssa. Yusuf (, ) on Koraanin 12. suura. Se sisältää 111 jaetta. Joosefin suura on Jaakko Hämeen- Anttilan mukaan Koraanin pisin yhtämittainen kertomus.Hämeen-Anttila, 2008, s. 80 Yleensä Koraanin tekstit ovat katkelmallisia ja aiheetkin vaihtuvat nopeasti. Vaikka lähes kaikki muut suurat koostuvat irrallisista osista, Joosefin suura on yhtenäinen kokonaisuus.Hämeen-Anttila, 2008, s. 80–86 == Sisältö == Suuran alku kuuluu Ahsen-Bören suomennoksen mukaan seuraavasti:Koraani, 1942 # Alif. Laam. Raa. Nämä ovat selvän Kirjan säkeistöjä. # Olemme totisesti lähettänyt ylhäältä tämän arabialaisen Koraanin, jotta te voisitte ymmärtää. # Me aiomme kertoa sinulle erään kertomuksista parhaimpia ilmaisten sen sinulle tällä Koraanilla, sillä tätä ennen sinä kuuluit niiden joukkoon, jotka olivat tietämättömiä. # Kun Joosef lausui isälleen: »Oi isäni, olen totisesti nähnyt yksitoista kiertotähteä sekä auringon ja kuun; olen nähnyt niiden kumartuvan edessäni», # niin tämä sanoi: »Oi poikani! Älä kerro näkyäsi veljillesi, muuten he ryhtyvät salahankkeisiin sinua vastaan. Saatana on totisesti ihmissuvun ilmeinen vihollinen. # Tällä tavoin on Herrasi valitseva sinut ja opettava sinulle näiden tapahtumien selityksen, ja Hän on täysin käsin siunaava sinut ja Jaakobin lapset, niin kuin Hän tätä ennen siunasi esi-isäsi Aabrahamin ja Iisakin. Totisesti, sinun Herrasi on tietävä, viisas. Koko suura käsittelee Joosefin tarinaa. Useissa kohdissa se poikkeaa Raamatussa kerrotusta.' Jakeet 102–111 ovat loppupäätelmiä, joissa puhutaan Jumalan merkeistä, puhutaan uskottomista sekä uskovien palkasta tuonpuoleisessa. == Katso myös == * Joosef islaminuskossa == Lähteet == * Hämeen-Anttila, Jaakko: Koraanin selitysteos. Helsinki: Basam Books, 2008. ISBN 952-9842-15-5. * === Viitteet === Luokka:Suurat
Pathfinder (roolipeli)

Pathfinder RPG on Paizo Publishingin julkaisema roolipeli, joka perustuu Dungeons & Dragons 3.5 -roolipeliin. Pathfinder pyrkii parantamaan 3.5-sääntökokoelmaa, pysyen silti yhteensopivana aiemmin julkaistun materiaalin kanssa. Maaliskuussa 2008 Paizo julkaisi Pathfinder Alpha -pelitestausversion ilmaiseksi verkkosivuillaan. Elokuussa 2008 myös Pathfinder Beta julkaistiin ilmaiseksi pelitestausta varten. Pathfinder RPG julkaistiin elokuussa 2009. == Suunnittelun periaatteet == Vuoden 2000 ja 2003 Dungeons & Dragons 3.0 ja 3.5 sisältävät Open Gaming License -lisenssin alaista materiaalia, jota muut julkaisijat voivat käyttää tuotteissaan. Pathfinder käyttää tätä materiaalia pohjanaan ja julkaisee lisenssin mukaisesti Pathfinder RPG:n OGL:n alaisuuteen. Suunnittelussa noudatetaan seuraavia periaatteitaJason Buhlmann: Pathfinder Beta: Introduction. Paizo Publishing 2008.: * Pelimekaniikan parantaminen: Pathfinder selkeyttää 3.5:n ongelmakohtia, kuten hankalien loitsujen tulkintaa tai vaikeasti mallinnettujen taistelutoimenpiteiden ratkaisemista * Vaihtoehtojen lisääminen: Hahmoluokkien monipuolistaminen ja sääntölisäykset fysiikan parempaan mallintamiseen * Yhteensopivuus: Pathfinder RPG on yhteensopiva kaiken 3.5-materiaalin kanssa Heinäkuussa 2008 Paizo Publishingin toimitusjohtaja Eric Mona kuvaili Pathfinderin kanssa tehtyä valintaa pysyä 3.5 -laitoksessa kesäkuussa 2008 julkaistun Dungeons & Dragons 4th editionin sijaan onnistuneeksi. Pathfinder Alpha voitti ENnie Awards palkinnon vuonna 2008 ilmaisten roolipelituotteiden sarjassa. == Pathfinder-tuotelinja == Pathfinder RPG -roolipelin lisäksi Paizo julkaisee Pathfinder Chronicles -maailmankuvauksia, jossa julkaistaan Paizon Golarion-maailmaan liittyvää materiaalia, sekä Pathfinder-nimistä, GameMastery Adventure Module -sarjaan kuuluvaa seikkailumoduulia, joka ilmestyy kuukausittain. === Pathfinder === Pathfinder-seikkailumoduulit ovat kuusiosaisia kampanjoita, jotka sijoittuvat Pathfinder RPG:n Golarion-maailmaan. Ensimmäinen Pathfinder-seikkailu #1 Burnt Offerings julkaistiin elokuussa 2008 Rise of the Runelords -kampanjaan. Muita kampanjoita ovat Curse of the Crimson Thorne, Second Darkness ja Legacy of Fire. Rise of the Runelords voitti ENnie Awards -palkinnon vuonna 2008. == Lähteet == == Aiheesta muualla == * Pathfinder Wiki * How Paizo Fixed D&D; * Pathfinder RPG Alpha – arvostelu RPGnetissä * Suomenkielisen Patfinder- kampanjan kotisivu * Pathfinder Society Finland -foorumi Luokka:Dungeons & Dragons
Piiritysvalli

Piiritysvalli oli piirityksissä maasta rakennettu tilapäinen suojarakenne. Sen tarkoituksena oli suojata piirittävää armeijaa piiritettävien asevaikutukselta. Aluksi vallit eivät olleet yhtenäisiä, vaan miehistön suojana käytettiin lähinnä maalla täytettyjä pajukoreja, tai pelkkiä pajupunoksia. Usein valleja oli kaksi. Ensimmäinen suojasi piirittävää armeijaa piiritetyn linnoituksen tulelta ja toinen suojasi piirittäjiä ulkopuolelta tulevalta uhalta. Joskus vielä piiritetyn linnoituksen avuksi tullut armeija rakensi oman piiritysvallinsa piirittääkseen piirittäjät ja näin vallien määrä kasvoi kolmeen. Tykistön ampumamenetelmien kehityttyä 1800-luvulla valli ei enää ollut riittävä suoja ja armeijat alkoivat kaivaa juoksuhautoja. Luokka:Piiritykset Luokka:Historialliset taktiikat
Pathfinder

Pathfinder voi tarkoittaa ainakin seuraavia: * Pathfinder, roolipeli ** Pathfinder: Kingmaker, roolipeliin perustuva videopeli * Pathfinder, vuoden 1982 videopeli * Pathfinder, Marcus Nispelin ohjaama elokuva vuodelta 2007 *Pathfinder-Plus, NASAn miehittämätön lentokone ;Britannian kuninkaallinen laivasto * Pathfinder-luokka, tiedusteluristeilijäluokka * HMS Pathfinder (1904), Pathfinder-luokan tiedusteluristeilijä * HMS Pathfinder (G10), P-luokan hävittäjä.